Монгол улс Олимпод

Монгол улс нь 1964 оноос эхлэн Олимпын наадамд оролцож эхлэсэн бөгөөд үүнээс хойш бараг бүхий л зуны олимпод оролцсон. 1984 онд ЗХУ-ийн санаачилгаар социалист орнууд Лос-Анжелесын олимпыг бойкотолсноор Монгол улс 1984 оны зуны олимпод оролцоогүй ба оронд нь социалист орнуудын зохион байгуулсан "Эв санааны наадам" (Friendship Games) гэсэн тэмцээнд оролцжээ. Өвлийн олимпын хувьд мөн 1964 оноос хойш, 1976 оны олимпоос бусад бүх Өвлийн Олимпод оролцсон боловч одоогоор медаль хүртээгүй байна.

Монголын Үндэсний Олимпын Хороо нь 1956 онд байгуулагдаж 1961 онд НҮБ-ын гишүүн болсоны дараа 1962 онд Олон Улсын Олимпын Хороо хүлээн зөвшөөрч гишүүн болгосон түүхтэй. 

1964 оны Токиогийн олимпын наадамд Монгол улс анх оролцож чөлөөт бөх, буудлага, хөнгөн атлетик, дугуй, спортын гимнастикийн төрөлд нийт 21 тамирчин хурд, хүчээ сорьсон байна.

Харин 1968 онд 16 тамирчин Мексикийн Мехико хотыг зорьж нэг мөнгөн медаль /Жигжидийн Мөнхбат/, гурван хүрэл /Чимидбазарын Дамдиншарав, Данзандаржаагийн Сэрээтэр, Төмөрийн Артаг/ медаль хүртэж, шагналт байрт хоёр тамирчин орсон байна. Ийнхүү 112 орон оролцсон тус олимпоос Монгол Улс 27 дугаар байрт орж байжээ.

1972 оны Мюнхены олимпод 41 тамирчин явж  нэг мөнгөн медаль /Хорлоогийн Баянмөнх/, шагналт байр хоёрыг эзэлж 121 орноос 36-д орсон.

1976 оны Монреалын олимпод 33 тамирчин оролцож нэг мөнгөн медаль /Зэвэгийн Ойдов/ хүртэж, шагналт байрт дөрвөн тамирчин орсон амжилтаар 92 орноос 35 дугаар байрт жагссан байна.

1980 оны Москвагийн олимпын наадамд 43 тамирчин оролцож хоёр мөнгө /Ж.Даваажав, Ц.Дамдин/, хоёр хүрэл медаль /Д.Оюунболд, Р.Даваадалай/, таван шагналт байр эзэлж 80 орноос 22 дугаар байрт орсон юм. Тус олимпод хөрөнгөтний гэгдэх орнууд оролцоогүй.

1984 оны АНУ-ын Лос-Анжелес хотноо болсон 23 дугаар олимпын наадамд хуучнаар социалист системийн орнууд оролцоогүйгээс манай тамирчид Лос-Анжелес хотыг зориогүй юм.

1988 оны Сөүлийн олимпын наадамд манай 28 тамирчин оролцож нэг хүрэл медаль /Нэргүйн Энхбат/, самбо бөхийн мөнгөн медаль /Содномын Эрхэмбаяр/ дөрвөн
 шагналт байр хүртэж 159 орноос 47-д оржээ.

1992 оны Барселоны олимпод 33 тамирчин явснаас хоёр хүрэл медаль /Намжилын Баярсайхан, Доржсүрэнгийн Мөнхбаяр -одоо германы иргэн/ хүртэж, шагналт байранд мөн хоёр тамирчин орсноор тус олимпод оролцсон 169 орноос 48 дугаар байр эзэлсэн.

1996 оны Атлантын олимпын наадамд 18 тамирчин оролцож жүдо бөхийн нэг хүрэл медаль /Доржпаламын Нармандах/ хүртэж 179 орноос 71 дүгээр байрт оржээ.

2000 оны Сиднейн олимпод 20 тамирчин оролцож буудлагын тамирчин Отрядын Гүндэгмаа шагналт байр эзэлж, манай тамирчдын олимпын наадамд 1964 онд анх удаа оролцохдоо медаль хүртээгүй шиг Сиднейгээс ганзага хоосон ирснээр 199 орноос 150 дугаарт орж сүүл мушгисан билээ.

Шинэ зууны анхны олимп болох 2004 оны Афины олимпын наадамд Монголын баг тамирчид нэг хүрэл медалийг Хашбаатарын Цагаанбаатар хүртжээ.

2008 оны Бээжингийн олимпын наадамд нийт 28 тамирчин оролцож жүдо бөхийн -100 кг-д Найдангийн Түвшинбаяр, боксоор Энхбатын Бадар-Ууган нар Монголын баг тамирчдын түүхэн дэх анхны алтан медалийг хүртсэн. Мөн 25 метрийн спорт гар бууны төрөлд Отрядын Гүндэгмаа, боксын спортоор Пүрэвдоржийн Сэрдамба мөнгөн медаль хүртэж гайхалтай амжилт гаргаж байсан түүхтэй.

2012 оны Лондоны олимпын наадамд жүдо бөхийн -100 кг-д олимпын аварга Найдангийн Түвшинбаяр мөнгөн медаль хүртэж, Монгол Улсаас анх удаа олимпын хос медальтан болсон. Боксын спортоор Нямбаярын Төгсцогт мөнгө, жүдо бөхөөр Сайнжаргалын Ням-Очир, чөлөөт бөхөөр Соронзонболдын Батцэцэг, боксын спортоор Уранчимэгийн Мөнх-Эрдэнэ нар хүрэл медаль хүртэж монголчууд олимпын наадмаас анх удаа хамгийн олон буюу 5 медальтай ирсэн юм.

2016 оны Рио-де-Жанейрогийн олимпын наадамд жүдо бөхөөр Доржсүрэнгийн Сумьяа мөнгө, боксоор Доржнямбуугийн Отгондалай хүрэл медаль хүртсэн билээ.

2020 оны Токиогийн олимпын наадамд спортын 8 төрлөөр хурд, хүч, ур чадвараа сорих 38 эрхийн болзлыг хангаж 43 тамирчинтай оролцов. Энэ олимпын наадмыг Монголын таван шүүгч дэнсэлсэн нь мөн л түүхэн дэх анхны тохиолдол. Тэд бол жүдогийн шүүгч Т.Энхцэцэг, байт харвааны шүүгч Э.Саруул, хүндийг өргөлтийн шүүгч Л.Одгэрэл, боксын шүүгч Ц.Цогтгэрэл, О.Мандахбаяр нар юм.

Монголын баг тамирчид зуны Олимпын наадмаас нийт 2 алт, 11 мөнгө, 17 хүрэл, нийт 30 медаль аваад байна. Монголчууд медаль хүртэж байсан чөлөөт бөх, жүдо, бокс, буудлага гэсэн 4 төрөл бий. 2008 оны Бээжингийн олимпоос өмнө Монгол улс нь нэг ч алтан медаль аваагүй орнуудаас медалийн чанараараа тэргүүлж байсан боловч энэхүү олимпод жүдогийн төрлөөр Найдангийн Түвшинбаяр улсынхаа анхны Олимпын алтан медалийг авчирсан. 

Одоогийн байдлаар Монгол улсын жүдочид 11, чөлөөтийнхөн 10, боксчид 7, буудлагынхан 2 медаль  хүртсэн байна.

 Медальтнууд 

 Медаль  Нэр  Он  Спорт    Жигжидийн Мөнхбат  1968 Мехико  Чөлөөт бөх    Чимидбазарын Дамдиншарав  1968 Мехико  Чөлөөт бөх    Данзандаржаагийн Сэрээтэр  1968 Мехико  Чөлөөт бөх    Төмөрийн Артаг  1968 Мехико  Чөлөөт бөх    Хорлоогийн Баянмөнх  1972 Мюнхен  Чөлөөт бөх    Зэвэгийн Ойдов  1976 Монреаль  Чөлөөт бөх    Цэндийн Дамдин  1980 Москва  Жүдо    Жамцын Даваажав  1980 Москва  Чөлөөт бөх    Равдангийн Даваадалай  1980 Москва  Жүдо    Дугарсүрэнгийн Оюунболд  1980 Москва  Чөлөөт бөх    Нэргүйн Энхбат  1988 Сөүл  Бокс    Намжилын Баярсайхан  1992 Барселона  Бокс    Доржсүрэнгийн Мөнхбаяр  1992 Барселона  Буудлага    Доржпаламын Нармандах  1996 Атланта  Жүдо    Хашбаатарын Цагаанбаатар  2004 Афин  Жүдо    Отрядын Гүндэгмаа  2008 Бээжин  Буудлага    Найдангийн Түвшинбаяр  2008 Бээжин  Жүдо    Пүрэвдоржийн Сэрдамба  2008 Бээжин  Бокс    Энхбатын Бадар-Ууган  2008 Бээжин  Бокс    Сайнжаргалын Ням-Очир  2012 Лондон  Жүдо    Найдангийн Түвшинбаяр  2012 Лондон  Жүдо    Соронзонболдын Батцэцэг  2012 Лондон  Чөлөөт    Уранчимэгийн Мөнх-Эрдэнэ  2012 Лондон  Бокс    Нямбаярын Төгсцогт  2012 Лондон  Бокс    Доржсүрэнгийн Сумъяа  2016 Рио-де-Жанейро  Жүдо    Доржнямбуугийн Отгондалай 2016 Рио-де-Жанейро  Бокс    Мөнхбатын Уранцэцэг  2020 Токио  Жүдо    Цэнд-Очирын Цогтбаатар 2020 Токио  Жүдо    Саид Моллай  2020 Токио  Жүдо   Бат-Очирын Болортуяа 2020 Токио  Чөлөөт бөх

Медалийн хүснэгтүүд

Наадмаар ангилсан нь
ОлимпТамирчдын тооСпортТамирчдын тоо төрөл бүрээрМедальНийтБайрНийт медалийн байр20px|Archery20px|Athletics20px|Boxing20px|Cycling20px|Gymnastics20px|Judo20px|Shooting20px|Swimming20px|Taekwondo20px|Weightlifting20px|Wrestling20px20px20px 1964 Токио 21 4                   000   1968 Мехико 20 4                    01343426 1972 Мюнхен 39 7                     01013316 1976 Монреаль 34 6                    01013418 1980 Москва 43 8                     02242715 1984 Лос-Анжелес оролцоогүй 1988 Сөүл 285                    00114623 1992 Барселона 33 7                     00225124 1996 Атланта16 7                     00117126 2000 Сидней 20 6                    000   2004 Афин 20 7                     001171 25 2008 Бээжин 29 7                    22043124 2012 Лондон 29 7  2  2  4  0  0  9  2  2  0  0  8 023556 22 2016 Рио-де-Жанейро 43 9  1  5  6  0  0  13  3  2  1  2  10 0112- -

Спортоор ангилсан нь
СпортАлтМөнгөХүрэлНийт Жүдо  1  4  6  11  Чөлөөт бөх  0  4  6  10 Бокс  1  2  4  7 Буудлага 0  1  1  2 Нийт  2  11  17  30

Медалийн тоог хүн амын тоотой харьцуулсан нь

Зуны Олимп Он Хүн ам  Медаль тус бүрт ногдох хүн амын тоо Байр 1968  1,187,194 296,798 11972  1,333,214 1,333,214 12 1976  1,504,213 1,504,213  13 1980  1,687,664421,916  4 1988 2,031,974 2,031,974 22 1992 2,435,243 1,217,621 20 1996  2,374,906 2,374,906 39 2004  2,737,118 2,737,118 38 2008  2,736,800684,200 15 20122.8 сая  600,000 7

Мөн үзэх
 All-time Olympic Games medal count

Эшлэл




Ангилал:Монголын спорт
Ангилал:Олимпын түүх